เซี่ยงไฮ้คอมโพสิตปิดบวก 17.79 จุด รับแบงก์ชาติจีนหนุนสภาพคล่อง
เซี่ยงไฮ้คอมโพสิตปิดบวก 17.79 จุด รับแบงก์ชาติจีนหนุนสภาพคล่อง
5 ก.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 17.79 จุด หรือ 0.60% ปิดที่ 3,006.39 จุด เนื่องจากนักลงทุนคลายความกังวลเกี่ยวกับแนวโน้มเศรษฐกิจประเทศ ภายหลังจากที่ธนาคารกลางจีนได้ออกแถลงการณ์
ธนาคารกลางจีนระบุในแถลงการณ์ภายหลังการประชุมคณะกรรมการกำหนดนโยบายการเงินประจำไตรมาส 2 ว่า ธนาคารกลางจะใช้เครื่องมือต่างๆเพื่อรักษาสภาพคล่อง ควบคู่ไปกับการรักษาอัตราการขยายตัวของสินเชื่อและการระดมทุนทางสังคมให้อยู่ในระดับที่เหมาะสม
แถลงการณ์ดังกล่าวระบุว่า ธนาคารกลางจะเดินหน้าใช้นโยบายการเงินแบบรอบคอบรัดกุม และรักษาจุดยืนในการควบคุมทางการเงินไม่ให้ตึงและหย่อนจนเกินไป โดยธนาคารกลางจะปรับโครงสร้างการระดมทุนและเครดิตให้ดีขึ้น อีกทั้งจะเพิ่มสัดส่วนของการกู้ยืมโดยตรง และลดต้นทุนของการระดมทุนจากสังคม